**Йордания – магичната страна на Червено море**

**Екскурзия със самолет – 5 дни/ 4 нощувки**

***Йордания – тази приказна и величествена земя от Близкия Изток е място за истински авантюристи, които обожават пътешествията и приключенията. Страна на великолепни пейзажи, бедуини, уникални пустинни градове и гостоприемни местни жители. Йордания е нещо повече от малка арабска страна с причудлива природа. Тя е магична симфония от контрасти и цветове, червеникаво-кафяви пустинни пясъци и оголени зъбери със странни форми, оазиси и градини с екзотични палми и растения. Тя е феерия, в която душата ликува под топлите лъчи на слънцето и галещите вълни на Червено море.Запознайте се с Йордания и тя ще остане завинаги в сърцето Ви.***

**Дати:**

|  |  |
| --- | --- |
| **27.11. – 01.12.2019**  **18.12. – 22.12.2019- Предколедна програма** |  |
| **15.01. – 19.01.2020**  **19.02. – 23.02.2020** |  |
|  |  |

**Програма:**

**1-ви ден: София- Акаба** - Отпътуване от летище София Терминал 2 в 16:20 ч. за Акаба с полет на авиокомпания „Ryanair“. Кацане на летището в 19:30 часа и посрещане от фирмата-партньор в Йордания. Трансфер до избрания хотел. Настаняване. Вечеря. Нощувка.

**2-ри ден: Акаба – Петра** –Закуска. Допълнителна целодневна екскурзия до Петра. ***Розово-червеният град Петра,чието име означава Скала, е едно от чудесата на древния свят. Скрит дълбоко в долината Вади Муса /долината на Моисей/ града достойно се нарежда сред новите 7 чудеса на света и е част от културното наследство на ЮНЕСКО. Причудлив и уникален скален град, Петра е известена като града на набатейците, сътворена преди повече от 2000 години. Докато швейцарският изследовател Йохан Лудвиг Буркхарт не го „преоткрива“ през 1812 г., Петра е бил забравен от векове. Той може да бъде достигнат пеша през клисурата Сик, тесен, ветровит проход, който в някои участъци е широк не повече от 1,80 м, със скали от двете страни, високи колкото четириетажна сграда. Древната и красива Петра е богата на над 800 прекрасни паметници, включващи храмове, гробници, бани, погребални зали, интересни сгради и улици с колонади.***Туристическата обиколка с местен водач ще ни отведе до съкровищницата „Ал Хазне“, извисяващ се, в класически гръцки стил храм, изсечен направо в огромната лицева част на 39-метрова скала. Той датира от V–VІ в. пр.н.е. и едно от най-добре запазените чудеса на Петра. Набатейския амфитеатър с 6000 седящи места, заобиколени от множество обелиски, жертвени олтари, храмове и улици с колонади. Към най-високата точка на града манастира „Ал Дейра”,до който се стига по 800 стъпала и открива прекрасна гледка към причудливите скали. Ще се смесим с пърстрата тълпа от бедуини, камили, коне и рикши, които предлагат транспорт на посетителите, покрай малки пъстри сергии със сувенири и любезни търговци. Ще изпием по един ароматен арабски чай с мента или гъсто арабско кафе с кардамон. Изпълнени с емоции и с много нови снимки ще приключим този ден с връщане в Акаба. Вечеря в хотела. Свободно време за вечерна разходка. Нощувка.

**3-ти ден:** **Акаба – Вади Рум –** Закуска.Кратка туристическа пешеходна обиколка на град Акаба. ***Прелестния морски курорт на Червено море е построен върху древната крепост Айла, тук се намира най-старата църква намерена досега - от III век. Освен с прекрасните си плажове и безброй коралови рифове пълни с морски обитатели Акаба е известна и с факта, че е единствената безмитна зона в Йордания. Това прави града един от най-желаните за търговия и пазар, тъй като цените са чувствително по-ниски от другите части на страната.*** По време на обиколката ни ще се разходим по красивата крайбрежна алея, покрай централната джамия, носеща името на Шериф Хюсеин Бен Али, човекът помогнал за основаването и утвърждаването на Йордания, Крепостта в Акаба, построенна в периода 1510 – 1517 година по времето на управлението на султан Мамелюк, внушителна постройка на брега на морето, използвана и като хан за поклонници, които са пътували към Мека. До крепостта се намира и музея на Акаба, както и къщата с паметната плоча на Шериф Хюсеин Бен Али.   
След обяд, свободно време за плаж или по-желание – посещение на Уади Рум – Лунната долина на Йордания, с включено Jeep сафари на залез в пустинната долина и вечеря в бедуински лагер под звездите. ***Вади Рум – изумително място, изгубено във вечността, недокоснато от човешката ръка и нейната разрушителна сила. Тук времето и ветровете са изваяли причудливи скални форми и гигантски каменни стени, които просто спират дъха. Тук е домът на седемте бедуински племена и техните стада от камили и коне, живеещи в полупустинния район. Масивният лабиринт от невероятни скални образувания, който се издига насред пустинята на височина от 1750 метра е истинско предизвикателство за сериозните планинари. Туристите могат да се насладят на прекрасното спокойствие, лъхащо от безкрайните празни пространства, да изследват каньони и водните дупки, да открият старите скални рисунки от преди 4000 години и много други невероятни съкровища, които тази огромна пустиня крие в сърцето си.*** По време на нашето приключение с джипове ще минем през извора на Лорънс, Набатейския храм, скалната арка „Бурда“, едно от най-впечатляващите скални образувания наречено „Седемте стълба на мъдростта“, къщата на Лорънс Арабски.Ще се запознаем с червените пясъци, истинския буквар на бедуините, ще пием вкусен чай от специални билки, приготвен на съчки сред пясъците. Вечерта ще завърши с шоу и вечеря в бедуински лагер под звездите, където ще се насладим на вкусния бедуински гювеч „Зарб” приготвен в пясъците на пустинята. Връщане в хотела в Акаба. Нощувка.

**4-ти ден: Акаба-Мадаба-планината Небо-Мъртво море**. Закуска. Свободно време за почивка и плаж или **\*\*\*** по-желание Екскурзия до Мъртво море с плаж, емблематичната Мадаба и планината Небо. Отпътуване към древния град Мадаба, „Градът на Мозайките”, едно от съкровищата на Йордания. В неговите църкви са открити и съхранени до ден днешен мозайки от римско, византийско и умаядско време. Тук ще посетим най – голямото богатство на Мадаба, което се намира в съвременната Ортодоксална църква Св. Георги, а именно добре запазената Византийска Мозаечна карта от 6-ти век, пресъздаваща изселването на Моисей и много християнски места в целия регион от Йордания и Палестина на север и до Египет на юг. Продължава се към върхът Небо от където Моисей погледнал към Обетованата земя. Тук по-късно Папа Йоан Павел II прави първото Съвременно поклонение. Екскурзията завършва край бреговете на Мъртво море. ***Като един от най-удувителните и духовни пейзажи в света, йорданското източно крайбрежие на Мъртво море се превърна във водещ религиозен и спа център в страната. Прекрасни пътища, отлични хотели със спа центрове, археологически и религиозни забележителности – всичко това превръщат този регион в атрактивна дестинация за туристи от цял свят, такава каквато е била в древното минало за велики императори, царе, търговци и поклонници.Най-голямата атракция на Мъртво море е топлата, успокояваща и адски солена вода, която е около десет пъти по-солена от морската вода. През лятото температурите достигат 50°C, а водите на река Йордан, която се влива в езерото се изпарява бързо, оставяйки след себе си утайки от пясък, каменна сол и гипс на дъното. Водите на Мъртво море са лечебни. В тях има съставки и соли, които успяват да преборят всякакви кожни заболявания***.Екскурзията включва обяд и ползване на плаж с време за къпане в Мъртво море. Отпътуване за Акаба. Връщане в хотела. Вечеря. Нощувка.

**5-ти ден: Акаба – София.** Закуска. Освобождаване на хотела около обяд/ багажът се оставя в стая за багаж в хотела/. Свободно време за разходка и плаж. \*\*\* По желание - полудневно **приключение в залива на Акаба** на корабче с включен обяд, възможност за гмуркане и шнорхелинг в Червено море и неговите мистериозни дълбочини. Късния след обяд трансфер до летището. Отпътуване за България в 21:05 часа с полет на авиокомпания „Ryanair”. Пристигане на летище София Терминал 2 след полунощ, в 00:25 часа

**Цената включва:**

Самолетен билет София – Акаба – София на авиокомпания "Ryanair" с включени летищни такси;  
4 нощувки със закуски и вечери в избрания хотел в Акаба;  
Малък ръчен багаж с размери 40/20/25 см.;  
Втори ръчен багаж до 10 кг с размери 55/40/20 см.;  
Приоритетно качване на борда;  
Трансфер летище - хотел – летище;  
Пешеходна обиколка на Акаба;  
Застраховка "Помощ при пътуване в чужбина" с асистанс и лимит на отговорност 10 000 EUR;   
Водач от България при група от 16 туристи.

**Цената не Включва:**

Чекиран багаж, голям куфар до 20 кг – 80 евро /заплаща се при резервация от България/;  
Целодневна екскурзия до скалния град Петра с включени входни такси, обяд и местен водач – 130 $;

Полудневна екскурзия до Вади Рум, сафари с джипове и арабска фолклорна вечер в бедуински лагер, входна такса, местен водач – 85 $;

Целодневна екскурзия до Мадаба, Небо и Мъртво море с обяд и плаж, местен водач – 100 $;  
Корабче в залива на Акаба възможност за гмуркане и шнорхелинг в Червено море с обяд – 45 $;

Входни такси на музеи, обекти и мероприятия, посещавани по желание;

Бакшиши за екскурзовод и шофьор (3-5 динара на турист на ден - заплаща се задължително на място);

Градски транспорт и разходи от личен характер;  
Доплащане за мед.застраховка за лица над 64 год. – 10 лева.

**Допълнителните екскурзии по желание е желателно да се запишат и заплатят в България. При по-малък брой от 6 туристи за екскурзия, тя се провежда без местен водач.**

**Полетно разписание:  
Часовете са в местно време.**

София – Акаба – 16:20 – 19:30 ч.

Акаба – София – 21:05 - 00:25 ч.

България и Йордания са по едно и също часово време и няма часова разлика между двете държави.

**Цени и Валута:**Официалната валута в Йордания е динарът (JОD). В обръщение са банкноти от 50, 20, 10, 5 и 1 динара, аккто и монети от 500, 100, 50, 25 и 10 филса, в 1 динар се съдържа 100 филса.  
От чуждестранната валута най-широко се приемат щатските долари, британският паунд и еврото, като най-предпочитан е щатския долар. Разплащания с кредитни карти се приемат в по-големите градове на Йордания – най-широко се приемат Visa, MasterCard. Ако желаете да изтеглите пари в брой, ще намерите банкомати в почти всички градове на страната. С дебитни карти на българските банки разплащанията не се приемат. Препоръчително е да имате дребни долари и динари за бакшиш.

**Валутен курс** – плаващ, като най-малки са разликите при щатския долар.

1 лев = 0.40 – 0.42 йордански динари /JOD/  
1 долар = 0.71 йордански динари /JOD/  
1евро = 0.80 – 0.81 йордански динари /JOD/

**Храната** в Йордания е сравнително евтина и много вкусна. За фалафел или бързи закуски от улични сергии можете да платите между 2 и 5 динара. На повечето места кафето ще ви струва 0,50 динара, минералната вода 0,40 динара, а бирата около 2,50. Ако решите да похапнете в някои от по-класните ресторанти със сервиране, ще платите около 15-20 динара на човек. Почти навсякъде в страната е прието да се оставя бакшиш от 10% от стойността на сметката. В някои ресторанти цените са обявени без ДДС, което е в размер на 20 % и се начислява накрая на сметката.  
Алкохола в заведенията е скъп, една бира е около 5 до 7 динара. На по-достъпни цени е в магазините за алкохол, където за 7-9 динара може да закупите бутилка хубаво йорданско вино. Предлагат се и други различни високоалкохолни напитки на цени до 18-25 динара. Традиционното арабско наргиле „шиша” в кафенетата е на цени от 6 до 8 динара. В хотелите цената му е по-висока и достига до 15-20 динара. Популярна напитка е местната лимонада с мента и лед „лимонана”, както и местното ястие „мансаф” – агнешко месо с пилаф и заливка от мляко. От десертите освен баклавите и реванетата, трябва да се опита „кнафа” – запечено обикновено козе сирене с кадаиф, поръсено обилно с шамфъстък.

**Почивни дни:** Петък и събота –почиват основно държавните учреждения. Неделя е работен ден за всички. Повечето малки магазини и пазара са затворени в периода от 13:30 до 16:00 часа.

**Трансфер летище – хотел – летище:**  
Продължителност: около 20 минути в посока с автобус.

**Резервации:**  
Първоначална вноска: 350 лв. при подписване на договор.  
Краен срок за пълно плащане: 31 дни преди датата на пътуване.

**Минимален брой записани туристи:** **8 туристи.**    
При по-малък брой туристи, пътуването може да се осъществи като включената в цената екскурзия до Петра се осъществява само с шофьор и трансфер, без местен водач в обекта. Водач от България пътува при група над 16 туристи.     
**Начин на плащане:** Заплащане в брой или по банков път:  
-авансово плащане –350 лева при записване. Резервацията ще се счита за гарантирана след подписване на договор за организирано туристическо пътуване с клиент и заплащане на авансовата сума до 2 работни дни след потвърждението. След този срок резервацията автоматично ще бъде анулирана. Доплащане – до 31 дни преди датата на отпътуване.  
**Необходими документи**: Международен паспорт с валидност минимум 6 месеца след датата на напускане на страната; за деца под 18 г., които не пътуват с двамата  родители–нотариално заверена  декларация от тях (оригинал и ксеро копие). Българските граждани получават на летището виза за пребиваване в Йордания, визата за престой над 3 дни в страната е безплатна. Няма  допълнителни санитарни  и медицински изисквания за страната. Пътуването не е подходящо за лица с ограничена подвижност.   
**Отговорност:** Туроператорът не носи отговорност и не възстановява суми на туристи, на които им се отказва достъп до Йордания поради: забрана за напускане на страната, невалидни /забравени/ документи или други независещи от туроператора причини.Туроператорът си запазва правото за промяна на дните на обявените допълнителни екскурзии в зависимост от метеорологичните условия и възможностите на местните партньори. Туроператорът е сключил застрахователен договор по чл.97 от Закона за туризма „Отговорност на туроператора“ със ЗД „Евроинс“ АД  и номерът на застрахователната полица е: 03700100001658/28.09.2018 г.  
„Делта Турс БГ“ ООД препоръчва на своите клиенти да се възползват от възможността на Застраховката**„Отказ от пътуване“,** която покрива разходите при невъзможност да се проведе пътуването по здравословни или други уважителни причини. За информация може да се обадете в офиса на фирмата или на оторизиран задстраховател.